Kongsdal
Kongsdal, til 1670 Tygestrup, hovedgård 15 km sydvest for Holbæk. Gården er nævnt 1180 som tilhørende Hvide-slægten og skænket til Sorø Kloster. Den kom til kronen ved Reformationen og ejedes derefter af bl.a. slægten Reedtz 1587-1669 og Frederik 3. 1669-71, der gav den navnet Kongsdal. Fra 1835 har den været i slægten Estrups besiddelse.
På et dobbeltvoldsted omgivet af vandfyldte grave ligger den trefløjede hovedbygning i to etager opført i kansler Peder Reedtz' ejertid 1587-1607 og gennemgribende restaureret i 1880'erne for J.B.S. Estrup.

Kongsdal Gods omfatter 1021 ha (1998).